CELEX: 32009D0324
Language: et
Date: 2009-04-14 00:00:00
Title: 2009/324/EÜ: Komisjoni otsus, 14. aprill 2009 , milles käsitletakse teatavate ainete kandmata jätmist Euroopa Parlamendi ja nõukogu direktiivi 98/8/EÜ (mis käsitleb biotsiidide turuleviimist) I, IA või IB lisasse (teatavaks tehtud numbri K(2009) 2566 all) (EMPs kohaldatav tekst )

15.4.2009   
            
            
               ET
            
            
               Euroopa Liidu Teataja
            
            
               L 96/37
            
         
      KOMISJONI OTSUS,
   14. aprill 2009,
   milles käsitletakse teatavate ainete kandmata jätmist Euroopa Parlamendi ja nõukogu direktiivi 98/8/EÜ (mis käsitleb biotsiidide turuleviimist) I, IA või IB lisasse
   (teatavaks tehtud numbri K(2009) 2566 all)
   (EMPs kohaldatav tekst)
   (2009/324/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:
   
               (1)
            
            
               Komisjoni 4. detsembri 2007. aasta määrusega (EÜ) nr 1451/2007 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta) (2) on kehtestatud selliste toimeainete loetelu, mida on vaja hinnata nende kandmiseks direktiivi 98/8/EÜ I, IA või IB lisasse.
            
         
               (2)
            
            
               Mitme kõnealusesse loetellu kantud aine/tooteliigi kombinatsiooni puhul on algsed osalised programmis osalemisest loobunud.
            
         
               (3)
            
            
               Seetõttu teavitas komisjon sellest liikmesriike vastavalt määruse (EÜ) nr 1451/2007 artikli 11 lõikele 2, artikli 12 lõikele 1 ning artikli 13 lõikele 5. Kõnealune teave avaldati 14. juunil 2006 ka elektrooniliselt.
            
         
               (4)
            
            
               Kolme kuu jooksul pärast kõnealust avaldamist näitasid muud isikud üles huvi osalise ülesannete ülevõtmiseks seoses mõnede aine/tooteliigi kombinatsioonidega.
            
         
               (5)
            
            
               Komisjoni otsusega 2007/794/EÜ (3) on kehtestatud kõnealuseid aine/tooteliigi kombinatsioone käsitleva täieliku toimiku esitamise uueks tähtpäevaks 30. aprill 2008.
            
         
               (6)
            
            
               Teatavate kõnealuste aine/tooteliigi kombinatsioonide kohta nimetatud tähtpäevaks siiski täielikku toimikut ei saadud.
            
         
               (7)
            
            
               Vastavalt määruse (EÜ) nr 1451/2007 artikli 12 lõigetele 4 ja 5 ei tohiks seega neid aineid asjaomaste tooteliikide osas direktiivi 98/8/EÜ I, IA või IB lisasse kanda.
            
         
               (8)
            
            
               Käesoleva otsusega ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas osutatud aineid ei kanta asjaomaste tooteliikide osas direktiivi 98/8/EÜ I, IA või IB lisasse.
   Artikkel 2
   Määruse (EÜ) nr 1451/2007 artikli 4 lõike 2 kohaselt kohaldatakse käesolevat otsust alates 1. juunist 2009.
   Artikkel 3
   Käesolev otsus on adresseeritud liikmesriikidele.
   
      Brüssel, 14. aprill 2009
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 123, 24.4.1998, lk 1.
   
      (2)  ELT L 325, 11.12.2007, lk 3.
   
      (3)  ELT L 320, 6.12.2007, lk 35.
   
      LISA
      
         Ained, mida ei kanta teatavate tooteliikide osas direktiivi 98/8/EÜ I, IA või IB lisasse
      
      
                  Nimetus
               
               
                  EÜ number
               
               
                  CASi number
               
               
                  Tooteliik
               
               
                  Referentliikmesriik
               
            
                  Linalool
               
               
                  201-134-4
               
               
                  78-70-6
               
               
                  19
               
               
                  DK
               
            
                  Propoksuur
               
               
                  204-043-8
               
               
                  114-26-1
               
               
                  18
               
               
                  BE
               
            
                  Fenitrotioon
               
               
                  204-524-2
               
               
                  122-14-5
               
               
                  18
               
               
                  UK
               
            
                  Metüülantranilaat
               
               
                  205-132-4
               
               
                  134-20-3
               
               
                  19
               
               
                  FR
               
            
                  Okt-1-een-3-ool
               
               
                  222-226-0
               
               
                  3391-86-4
               
               
                  19
               
               
                  N
               
            
                  5,5-dimetüülperhüdropürimidiin-2-oon-α-(4-trifluorometüülstürüül)-α-(4-trifluorometüül)tsinnamülideenhüdrasoon/hüdrametülnoon
               
               
                  405-090-9
               
               
                  67485-29-4
               
               
                  18
               
               
                  IE